Адразу пасьля рэарганізацыі структуры яперхіяў Уніяцкай Царквы пачалася рэарганізацыя падрыхтоўкі ўніяцкіх сьвятароў. У кожнай з новаствораных япархіяў — Беларускай і Літоўскай — павінна была існаваць уласная семінарыя і сярэдняя школа. У Беларускай япархіі ўжо была Полацкая семінарыя, дзе павялічылася колькасьць навучэнцаў і выкладчыкаў. У Літоўскай япархіі, замест Лаўрышаўскай, Сьвержаньскай і Луцкай семінарыяў стваралася новая семінарыя і сярэдняя школа ў Жыровіцах. Туды ж пераводзіліся ўніяцкія навучэнцы з Галоўнай Віленскай семінарыі. З 1830 году было забаронена накіроўваць уніяцкіх семінарыстаў на навучаньне ў Рым.